joelniklaus/EU_Wikipedias huggingface dataset:
Χοσρόης Γ΄ της Αρμενίας

Ο Χοσρόης Γ' της Αρμενίας ο μικρός ήταν βασιλιάς των Αρσακιδών της Αρμενίας υποτελής στους Ρωμαίους (330 - 339) γιος και διάδοχος του βασιλιά της Αρμενίας Τιριδάτη Γ' του ανθρώπου που έφερε τον χριστιανισμό στην χώρα. Είχε καταγωγή Περσική, Μηδική, Ελληνική και Σαρματική, η αδελφή του Σαλώμη παντρεύτηκε τον άγιο Ουσίκ άγιο της Αρμενικής εκκλησίας. Ονομάστηκε κοντός λόγω της μικρόσωμης σωματικής του διάπλασης. Ο Χοσρόης δεν είχε την δυναμικότητα του πατέρα του αλλά ήταν πολύ τακτικός με διπλωματικές ικανότητες φέροντας στην χώρα περίοδο ευημερίας. Ίδρυσε πολλές πόλεις όπως την Ντβιν τη μελλοντική πρωτεύουσα της Αρμενίας, τον διαδέχθηκε ο γιος του Τιγράνης Ζ΄ (Τιράν)

Βασιλείς της Αρμενίας
Nyan Cat

Η Nyan Cat είναι το όνομα ενός βίντεο από το YouTube, το οποίο ανέβηκε τον Απρίλιο του 2011 και το οποίο έγινε ένα μιμίδιο στο Διαδίκτυο. Η μουσική του συνδέθηκε μ' ένα ιαπωνικό pop τραγούδι με μια γάτα που το σώμα του είχε ένα Pop-Tart, που πετάει μέσα στο διάστημα, και αφήνει ένα ίχνος ένα ουράνιο τόξο. Το βίντεο κατατάσσεται στο νούμερο 5 της λίστας των πιο δημοφιλών βίντεο του YouTube για το 2011.

Δημοτικότητα

Η Nyan Cat έφτασε στην ένατη θέση στην πρώτη δεκάδα μεταδιδόμενων βίντεο του Απριλίου του 2011, με συνολικά 7.200.000 επισκέψεις. Το αρχικό βίντεο από το YouTube έχει  90.589.691 επισκέψεις από τη 1η Ιανουαρίου 2013. Λόγω της δημοτικότητάς του, πολλά νέα remixes και διασκευές έχουν γίνει. Υπάρχουν, επίσης, ringtones, wallpapers και εφαρμογές για τη λειτουργία των smartphone, συμπεριλαμβανομένων των Windows, του iPhone, iPad, Symbian, Android, Windows Phone και WebOS της HP. To "Nyan Cat Adventure», από την 21st Street Games, είναι ένα παιχνίδι που έχει επίσημη άδεια .  

Ο Christopher Torres δημιούργησε την ιστοσελίδα nyan.cat, το οποίο χαρακτήρισε αρχικά μια παρόμοια εμφάνιση του βίντεο με την ίδια μουσική υπόκρουση. Η ιστοσελίδα, η οποία χρησιμοποιεί το.cat top-level domain, χαρακτηρίστηκε από τον Torres ως "αντιγραφή".  Η ιστοσελίδα λειτουργεί τώρα από τον δημιουργό και δείχνει την αυθεντική εκδοχή του βίντεο.
 
Διαδικτυακά φαινόμενα
Διαδικτυακά μιμίδια
YouTube (βίντεο)
Viral βίντεο
Αρσάκης Β΄ της Αρμενίας

Ο  Αρσάκης Β΄ της Αρμενίας (Արշակ Բ, ... - 368) ήταν βασιλιάς των Αρσακιδών της Αρμενίας (350 - 368) δεύτερος γιος και διάδοχος του βασιλιά της Αρμενίας Τιράν ή Τιγράνη Ζ'. Έγινε βασιλιάς μετά την παραίτηση του πατέρα του ο οποίος είχε τυφλωθεί από τον Πέρση βασιλιά της δυναστείας των Σασσανιδών Σαπώρη Β'. Πιστός φίλος της Ρώμης, ωστόσο προσπάθησε να κρατήσει ουδετερότητα για να αποφύγει τις συγκρούσεις με τους Πέρσες. Παντρεύτηκε (358) μια Ελληνίδα ευγενή, την Ολυμπιάδα κόρη του πρέσβη του Φλάβιου Αβλάβιου. Χάρη σε αυτό τον γάμο του μπόρεσε να πετύχει τον σκοπό του, να είναι σύμμαχος με τη Ρώμη διατηρώντας την ουδετερότητα.
Ο Σαπώρης Β΄ έβαλε στόχο την κατάκτηση της Αρμενίας με κάθε μέσο.

Για τον σκοπό αυτό έφτασε στο σημείο να δωροδοκήσει Αρμένιους ευγενείς. Ο Αρσάκης στόχευε στη δημιουργία ισχυρού στρατού με τη δημιουργία μιας μεγάλης πόλης για τον σκοπό αυτό. Η πόλη ήταν η Αρσακαβάν και έδωσε αμνηστία ακόμα και σε κατάδικους προκειμένου να τους χρησιμοποιήσει ως στρατιώτες. Η αριστοκρατία της Αρμενίας έντονα δυσαρεστημένη επιτέθηκε στην πόλη σκοτώνοντας τους κατοίκους. Οι Ρωμαίοι και οι Πέρσες βρέθηκαν ξανά σε σύγκρουση αλλά ο Σαπώρης βρήκε απρόσμενο σύμμαχο τον ανίκανο Ρωμαίο αυτοκράτορα Ιοβιανό που εγκατέλειψε τη μάχη αφήνοντας τους Αρμένιους στην τύχη τους. Οι Πέρσες επιτέθηκαν καταλαμβάνοντας μεγάλο τμήμα της Αρμενίας και πολλά φρούρια αλλά απέτυχαν να καταλάβουν όλη τη χώρα χάρη στον στρατηγό Βασάκ Μαμικόνιαν. Με ύπουλο τρόπο ο Σαπώρης προσκάλεσε τον Αρσάκη και τον Μαμικόνιαν δήθεν για ειρήνη. Τον Αρσάκη τον έκλεισε φυλακή ενώ τον στρατηγό τον έγδαρε. Ο Αρσάκης μέσα από τη φυλακή δεν μπορούσε να εμποδίσει τους Πέρσες να καταλάβουν την Αρμενία επιβάλλοντας στους κατοίκους, οι οποίοι είχαν ήδη γίνει χριστιανοί, με βίαιο τρόπο τον Ζωροαστρισμό.

Αυτοκτόνησε (370) στη φυλακή χρησιμοποιώντας το μαχαίρι ενός Αρμένιου επισκέπτη του. Στη συνέχεια αυτοκτόνησε και ο ίδιος ο επισκέπτης με το ίδιο μαχαίρι. Ο Αρσάκης Β' περιγράφεται από τον Αρμένιο ιστορικό του 5ου αιώνα Φαύστο του Βυζαντίου μελανόχρωμος με μακριά μαλλιά. Από τον Ρωμαίο αυτοκράτορα Ουάλη στη συνέχεια τοποθετήθηκε βασιλιάς της Αρμενίας ο γιος του, Παπ.

Εξωτερικοί σύνδεσμοι
 

Βασιλείς της Αρμενίας
Αρειανισμός
Σταυρός Ημαθίας

Ο Σταυρός (1.229 κάτοικοι με βάση την απογραφή του 2011) είναι χωριό του νομού Ημαθίας, κτισμένο σε υψόμετρο 10μ στον επαρχιακό οδικό άξονα Θεσσαλονίκης- Βέροιας. Η απόστασή του από τη Θεσσαλονίκη είναι 60 χλμ. Υπάγεται στον Δήμο Αλεξάνδρειας του οποίου αποτελεί τοπική κοινότητα και μέχρι το 2011 αποτελούσε το μεγαλύτερο δημοτικό διαμέρισμα στον Δήμο Αντιγονιδών στη δημοτική ενότητα του οποίου ανήκει σήμερα. Το χωριό πανηγυρίζει κάθε χρόνο στις 26 Ιουλίου, οπότε τελούνται τα Σταυριώτικα, εκδηλώσεις για τη γιορτή της Αγίας Παρασκευής. Οι κάτοικοι ασχολούνται με τη γεωργία (καλλιέργεια ροδάκινων, ζαχαρότευτλων, βαμβακιού και καλαμποκιού) και  αλλες καλλεργιες

Διοικητικές πληροφορίες 
Τοπική Κοινότητα Σταυρού / Διοικητικές Μεταβολές Κ. Σταυρού Ν. Ημαθίας
 ΦΕΚ 27Α - 21/02/1947 Σύσταση της Κοινότητας με την απόσπαση του οικισμού Σταυρός από την Κοινότητα Επισκοπής και τον ορισμό του ως έδρα της Κοινότητας.
 ΦΕΚ 244Α - 04/12/1997 Η Κοινότητα καταργείται και συνενούται με το Δήμο Αντιγονιδών.
Προηγούμενοι Πρόεδροι :

 Κεϊσίδης Ιωάννης  2019-2023
 Σταύρος Τουτουτζίδης (2015-2019)
 Θεοχάρης Μουρατίδης (2010-2014)
 Γεώργιος Μουρατίδης, (1987-1998)
 Σωτήριος Μουρατίδης, (1979-1986)
 Βασίλειος Σουροβίκης, (1975-1978)

Αθλητισμός

Θύελλα Σταυρού  
Η Θύελλα Σταυρού αθλητικό ποδοσφαιρικό σωματείο με έδρα το Σταυρό Ημαθίας. Ιδρύθηκε το 1955 και απαρτίζεται από ένα ποδοσφαιρικό τμήμα: το ανδρικό. Πρόεδρος της ομάδας είναι ο Σωκράτης Ζαχαριάδης και προπονητής είναι ο Χρήστος Ζαρογιάννης.

Η Πoρεία της ομάδας στα πρωταθλήματα κάθε χρόνο
 1961-1962 1η στην Γ΄ Κατηγορία και άνοδος
 1962-1963 Β΄ ΕΠΣ 
 1979-1980 1η στην Β΄ ΕΠΣ και άνοδος
 1980-1981 Α΄ ΕΠΣ
 1984-1985 Β΄ ΕΠΣ
 1985-1986 Β΄ ΕΠΣ
 1986-1987 15η στην Β΄ ΕΠΣ και υποβιβασμός
 1987-1988 Γ΄ Κατηγορία
 1988-1989 1η στην Γ΄Κα τηγορία και άνοδος
 1989-1990 Β΄ΕΠΣ
 1990-1991 Β΄ΕΠΣ
 1991-1992 1η στην Β΄ ΕΠΣ και άνοδος
 1992-1993 Α΄ ΕΠΣ
 1993-1994 12η στην Α΄ ΕΠΣ και υποβιβασμός
 1994-1995 8η στην Β΄ ΕΠΣ
 1995-1996 Β΄ ΕΠΣ
 1996-1997 Β΄ ΕΠΣ
 1997-1998 Β΄ ΕΠΣ
 1998-1999 Β΄ ΕΠΣ
 1999-2000 Β΄ ΕΠΣ
 2000-2001 Γ΄ Κατηγορία
 2001-2002 Γ΄ Κατηγορία
 2002-2003 Γ΄ Κατηγορία
 2003-2004 Γ΄ Κατηγορία
 2004-2005 Γ΄ Κατηγορία
 2005-2006 Γ΄ Κατηγορία
 2006-2007 2η στην Γ΄ Κατηγορία και άνοδος
 2007-2008 Α2
 2008-2009 4η στην Α2
 2009-2010 1η στην Α2 και άνοδος
 2010-2011 6η στην Α1
 2011-2012 12η στην Α1 και υποβιβασμός
 2012-2013 6η στην Α2
 2013-2014 6η στην Α2
 2014-2015 10η στην Α2
 2015-2016 12η στην Α2
 2016-2017 7η στην Α2
 2017-2018 7η στην Α2
 2018-2019 2η στην Α2 άνοδος στην Α1

Εξωτερικοί σύνδεσμοι 
Σταυρός Ημαθίας (Info-Blog)
Θύελλα Σταυρού (Info-Blog)

Χωριά του νομού Ημαθίας
Δήμος Αλεξάνδρειας
Early Days: Best of Led Zeppelin Volume One

Early Days: Best of Led Zeppelin Volume One είναι ο τίτλος της συλλογής τραγουδιών του βρετανικού χαρντ ροκ συγκροτήματος Led Zeppelin, η οποία κυκλοφόρησε το Νοέμβριο του 1999 μέσω της δισκογραφικής εταιρείας "Atlantic Records".
Η συλλογή περιλαμβάνει τραγούδια από τα πρώτα τέσσερα στούντιο άλμπουμ του συγκροτήματος τα οποία κυκλοφόρησαν από το 1969 μέχρι το 1971. Η έκδοση του CD περιείχε και μία εκτέλεση του τραγουδιού "Communication Breakdown" για σουηδικό τηλεοπτικό δίκτυο, το 1969.
Η εμπορική επιτυχία της συλλογής ήταν αρκετά μεγάλη αφού βραβεύθηκε ως πλατινένιος δίσκος στις Ηνωμένες Πολιτείες, χρυσός στον Καναδά και ασημένιος στη Μεγάλη Βρετανία.

Τραγούδια
1. Good Times Bad Times (Bonham, Jones, Page) – 2:48
2. Babe I'm Gonna Leave You (Bredon, Page, Plant) – 6:41
3. Dazed and Confused (Page) – 6:27
4. Communication Breakdown (Bonham, Jones, Page) – 2:29
5. Whole Lotta Love (Bonham, Dixon, Jones, Page, Plant) – 5:34
6. What Is and What Should Never Be (Page, Plant) – 4:44
7. Immigrant Song (Page, Plant) – 2:25
8. Since I've Been Loving You (Jones, Page, Plant) – 7:24
9. Black Dog (Jones, Page, Plant) – 4:54
10. Rock and Roll (Bonham, Jones, Page, Plant) – 3:41
11. The Battle of Evermore (Page, Plant) – 5:52
12. When the Levee Breaks (Bonham, Jones, Memphis Minnie, Page, Plant) – 7:08
13. Stairway to Heaven (Page, Plant) – 8:02

Θέσεις τσαρτ
Early Days: Best of Led Zeppelin Volume One (άλμπουμ)

Επίσημη κυκλοφορία: 23 Νοεμβρίου 1999

Βραβεία
Early Days: Best of Led Zeppelin Volume One (άλμπουμ)
Ηνωμένο Βασίλειο (BPI Certification): Ασημένιος
Ηνωμένες Πολιτείες (RIAA Certification): Πλατινένιος
Καναδάς (CRIA Certification): Χρυσός

Μέλη των Led Zeppelin
Οι μουσικοί οι οποίοι συμμετείχαν στα τραγούδια του "Early Days: Best of Led Zeppelin Volume One" ήταν οι εξής:

Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα

Πηγές
 Allmusic review
 Sputnik Music review
 Βρετανικά τσαρτ
 Αμερικανικά τσαρτ
 Γερμανικά τσαρτ
 Ελβετικά τσαρτ
 Αυστριακά τσαρτ
 Σουηδικά τσαρτ
 Φινλανδικά τσαρτ
 Ιαπωνικά τσαρτ

Δισκογραφία των Led Zeppelin
Βίος Βαρλαάμ καί Ιωάσαφ

Βίος Βαρλαάμ καί Ιωάσαφ είναι αφήγηση της ζωής του Γκαουτάμα Βούδα στη χριστιανική μορφή. Η πιο διάσημη εκδοχή αποδίδεται στον Ιωάννη Δαμασκηνό. Το μυθιστόρημα διασκευασμένο στην αραβική, και τη περσική. Στην έκδοση αραβικό Ιωάσαφ (Μποντισάτβα) έγινε μουσουλμάνος. Το αραβικό μυθιστόρημα μεταφράστηκε στα γεωργιανά, τότε η γεωργιανή εκδοχή μεταφράστηκε στα ελληνικά. Ο Μποντισάτβα(Γκαουτάμα Βούδα) έγινε χριστιανός άγιος. Η ελληνική διασκευή αποτέλεσε το πρότυπο για την σλαβική, αιθιοπική, αρμενική, και εβραϊκή έκδοση.

Παραπομπές

βουδισμός
Ένωση Ποδοσφαιρικών Σωματείων Ημαθίας

Η Ένωση Ποδοσφαιρικών Σωματείων Ημαθίας (Ε.Π.Σ.Η.) έχει την ευθύνη για το άθλημα του ποδοσφαίρου στο νομό Ημαθίας. Εδρεύει στην Βέροια και ανήκει και είναι μέλος της ΕΠΟ. Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ιστορία 
Ιδρύθηκε το 1954 ως «Ένωση Ποδοσφαιρικών Σωματείων Κεντρικής-Δυτικής Μακεδονίας» και συμπεριελάμβανε σωματεία από τους νομούς Ημαθίας, Πέλλας και Πιερίας. Είχε έδρα τη Βέροια.

Το πρώτο Διοικητικό Συμβούλιο της ένωσης απαρτιζόταν από τον πρόεδρο Δεληδημητρίου Αντώνιο, τον αντιπρόεδρο Μήτσιο Χρήστο, το γενικό γραμματέα Λελεκάκη Γεώργιο και τους συμβούλους Καζαντζίδη θεόδωρο, Κλώνο Ξενοφώντα, Γοτουχίδη Συμεών και Κούζα Αθανάσιο.

Το 1971, τα σωματεία του νομού Πέλλας αποσχίσθηκαν από την ένωση, σχηματίζοντας στην Ε.Π.Σ. Πέλλας. Το 1980, αποσχίσθηκαν επίσης τα σωματεία του νομού Πιερίας, τα οποία και δημιούργησαν την Ε.Π.Σ. Πιερίας. Ως εκ τούτου, η ένωση άλλαξε την ονομασία της σε «Ένωση Ποδοσφαιρικών Σωματείων Κεντρικής Μακεδονίας», ενώ το 1995 πήρε την ονομασία «Ένωση Ποδοσφαιρικών Σωματείων Ημαθίας».

Η ΕΠΣ Ημαθίας διοργανώνει το πρωτάθλημα χωρισμένο σε κατηγορίες, Α1, Α2, Β΄ ερασιτεχνική και Γ΄ ερασιτεχνική, όπως επίσης το κύπελλο στο οποίο συμμετέχουν ομάδες από τις ερασιτεχνικές εθνικές κατηγορίες (Γ΄ ή Δ΄ Εθνική ως το 2013), την Α1, την Α2 και από την Β΄ ερασιτεχνική. Μέχρι την περίοδο 2006-2007 υπήρχαν Α΄, Β΄, και Γ΄ κατηγορία.

Πρωτάθλημα 

Η δομή του πρωταθλήματος της Ε.Π.Σ. Ημαθίας είναι η εξής:

 Α1 Κατηγορία
 Α2 Κατηγορία (2 Όμιλοι)
 Β΄ Κατηγορία
 Γ΄ Κατηγορία (1-3 Όμιλοι, ανάλογα με συμμετοχές)

Πρωταθλήτριες

Ε.Π.Σ. Κεντρικής-Δυτικής Μακεδονίας και Ε.Π.Σ. Κεντρικής Μακεδονίας 

 Με έντονα γράμματα σημειώνεται η πρωταθλήτρια της κατηγορίας, ύστερα από αγώνες κατάταξης μεταξύ των πρωταθλητριών των ομίλων.

Ε.Π.Σ. Ημαθίας 

 Με έντονα γράμματα σημειώνεται η πρωταθλήτρια της κατηγορίας, ύστερα από αγώνες κατάταξης μεταξύ των πρωταθλητριών των ομίλων.

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Ημαθίας.

Τελικοί Κυπέλλου

Ε.Π.Σ. Κεντρικής-Δυτικής Μακεδονίας και Ε.Π.Σ. Κεντρικής Μακεδονίας

Ε.Π.Σ. Ημαθίας 

Πηγή: ΕΠΣ Ημαθίας: Ιστορία Τελικών

Το δυναμικό της ΕΠΣ

Μικτές - Τίτλοι
Πανελλήνιο Πρωτάθλημα Μικτών Παίδων (1): 2010

Παραπομπές

Εξωτερικοί σύνδεσμοι 
 

 
Ποδοσφαιρο
Σαλάτα

Η σαλάτα είναι έδεσμα ορεκτικό ή συμπληρωματικό του κυρίως φαγητού, που αποτελείται από ετερογενή υλικά, όπως ωμά ή βρασμένα λαχανικά, ζυμαρικά, κομμάτια κρέατος, τόνου κ.λπ. με προσθήκη αρτυματικού, π.χ. λάδι, ξύδι, αλάτι, ή σάλτσας. Σερβίρεται συνήθως κρύα, αν και κάποιες πατατοσαλάτες σερβίρονται ζεστές.

Η λέξη χρησιμοποιείται επίσης μεταφορικά στην έκφραση «τα κάνω σαλάτα» δηλαδή, προκαλώ μπέρδεμα ή αποτυγχάνω παταγωδώς.

Είδη σαλάτας

 Σαλάτα εποχής, σαλάτα που έχει μέσα μπρόκολο, κουνουπίδι και καρότο.

 Σαλάτα του καίσαρα, σαλάτα που περιέχει: μαρούλι, παρμεζάνα, φιλέτο κοτόπουλο και την σάλτσα σίζαρ.

 
Εκφράσεις
Νίκος Αλαβάντας

Ο Νίκος Αλαβάντας (Κριός Ορεστιάδας, 13 Απριλίου 1959) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός.

Καριέρα

Σε συλλογικό επίπεδο
Ξεκίνησε το ποδόσφαιρο το 1978 στον ΠΑΟΚ όπου και παρέμεινε για δώδεκα ολόκληρα χρόνια, γνωρίζοντας μεγάλες στιγμές με τη σπουδαία εκείνη την περίοδο ομάδα του "Δικεφάλου του Βορρά". Κορυφαία όλων υπήρξε η κατάκτηση του πρωταθλήματος την περίοδο 1984-85. Συμπαίκτες του όλα αυτά τα χρόνια υπήρξαν, μεταξύ άλλων, οι Γιώργος Κούδας, Κώστας Ιωσηφίδης, Χρήστος Τερζανίδης, Σταύρος Σαράφης, Γιάννης Γούναρης, Γιώργος Κωστίκος και Γιώργος Σκαρτάδος.

Το 1989 μεταπήδησε στη νεοφώτιστη τότε στην Α' Εθνική Skoda Ξάνθη, με τη φανέλα της οποίας αγωνίστηκε μέχρι το 1992, όταν και σε ηλικία 33 ετών κρέμασε τα ποδοσφαιρικά του παπούτσια.

Με την εθνική Ελλάδας 
Το ντεμπούτο του με την Ελλάδα πραγματοποιήθηκε στις 15 Μαΐου 1983 στην εκτός έδρας φιλική αναμέτρηση με την Ουγγαρία. Με τη "γαλανόλευκη" φανέλα αγωνίστηκε από το 1983 μέχρι και το 1987, καταγράφοντας 32 συνολικά παρουσίες.

Πηγές
 Η καριέρα του Νίκου Αλαβάντα στο National Football Teams
Το προφίλ του Νίκου Αλαβάντα στο transfermarkt

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές ΠΑΟΚ
Ποδοσφαιριστές Α.Ο. Ξάνθη
Ποδοσφαιριστές Εθνικής Ελλάδος
Στρατιωτική ιστορία

Η στρατιωτική ιστορία είναι επιστημονικό πεδίο των ανθρωπιστικών σπουδών, το οποίο εντάσσεται στο ευρύτερο πλαίσιο της επιστήμης της ιστορίας. Καταγράφει τις ένοπλες συγκρούσεις που εκδηλώθηκαν στην πορεία της ανθρωπότητας και διερευνά τις επιπτώσεις τους στις κοινωνίες, στους πολιτισμούς και στην οικονομία, καθώς και τις μεταβολές που επέφεραν στις διεθνείς σχέσεις.

Οι ακαδημαϊκοί και επαγγελματίες ιστορικοί της στρατιωτικής ιστορίας συνήθως εστιάζουν το ενδιαφέρον τους στα πολεμικά συμβάντα που είχαν σημαντικό αντίκτυπο για τις εμπλεκόμενες κοινωνίες, όπως και στα επακόλουθα και στις συνέπειες των συγκρούσεων. Οι ερασιτέχνες ιστορικοί και οι χομπίστες, αντίθετα, συχνά προσανατολίζονται στις λεπτομέρειες των μαχών, του εξοπλισμού και των στολών που χρησιμοποιήθηκαν.

Τα κύρια θέματα μελέτης της στρατιωτικής ιστορίας είναι οι αιτίες των πολέμων, το κοινωνικό και πολιτισμικό υπόβαθρό τους, τα στρατιωτικά δόγματα κάθε πλευράς, ζητήματα εφοδιασμού, ηγεσίας, τεχνολογίας. Επίσης, εξετάζει τη στρατηγική και την τακτική των ένοπλων συγκρούσεων, τόσο από τη σκοπιά της εφαρμογής τους, όσο και το πώς αλλάζουν με την πάροδο του χρόνου. Από την άλλη πλευρά, η λεγόμενη «Δίκαιη θεωρία του πολέμου» διερευνά τις ηθικές διαστάσεις του και επιδιώκει τον περιορισμό των καταστροφών που προκαλεί ο πόλεμος, μέσα από τη διαμόρφωση ενός κατάλληλου δόγματος στρατιωτικής δεοντολογίας.

Εξωτερικοί σύνδεσμοι 
 «Εκδόσεις. Εκδοτικό έργο». Γενικό Επιτελείο Στρατού - Διεύθυνση Ιστορίας Στρατού. Ανακτήθηκε στις 28.11.2016.
 Υπηρεσία Ιστορίας Ναυτικού. Πολεμικό Ναυτικό. Ανακτήθηκε στις 28.11.2016.
 Περιοδικό International Bibliography of Military History (IBMH, 1978-2015), της International Commission of Military History (ICMH). Brill Online Books and Journals. Ανακτήθηκε στις 28.11.2016.
 Περιοδικό International Journal of Military History and Historiography (2016–, συνέχ. του IBMH), της ICMH, Brill Online Books and Journals. Ανακτήθηκε στις 28.11.2016.
 H-War («scholarly discussion of world military history»). Michigan State University,  History Department. Ανακτήθηκε στις 28.11.2016.
 The Society for Military History (ΗΠΑ). Ανακτήθηκε στις 28.11.2016.

Ιστορία
Ιστορία ανά θέμα

Τομείς της ιστορίας
Ιστορία
Μερκουριράνιο

To μερκουριράνιο ή μερκουρακυκλοπροπάνιο ή επιμερκουραιθάνιο είναι μια οργανομεταλλική ετεροκυκλική ένωση με τριμελή δακτύλιο, που αποτελείται από δύο (2) άτομα άνθρακα και ένα (1) άτομο υδραργύρου. Με βάση το χημικό τύπο του, C2H4Hg, δεν έχει κανένα ισομερές θέσης.

Ονοματολογία 

Η ονομασία «μερκουριράνιο» παράγεται από την συστηνόμενη από την IUPAC συστηματική ονοματολογία Hantzsch-Widman. Πιο συγκεκριμένα, το αρχικό πρόθεμα «μερκουρ(α)» σημαίνει την παρουσία ενός ατόμου υδραργύρου στον ετεροκυκλικό δακτύλιο. Η συλλαβή «-ιρ-» σημαίνει ότι ο ετεροκυκλικός δακτύλιος είναι τριμελής, δηλαδή αποτελείται από τρία (3) συνολοικά άτομα. Η συλλαβή «-αν-» σημαίνει την απουσία διπλού δεσμού στον ετεροκυκλικό δακτύλιο και τέλος, η κατάληξη «-ιο» δίνεται επειδή ο ετεροκυκλικός δακτύλιος δεν περιέχει άζωτο.

Η ονομασία «μερκουρακυκλοπροπάνιο» παράγεται από την εναλλακτική ονοματολογία αντικατάστασης οργανικών ενώσεων. Πιο συγκεκριμένα, η ένωση θεωρείται κυκλοπροπάνιο, που ένα άτομα άνθρακα του οποίου αντικαταστάθηκαν από ένα άτομο υδραργύρου («-μερκουρ(α)-»).

Η ονομασία «επιμερκουραιθάνιο» παράγεται από την εναλλακτική «ονοματολογία υποκατπάστασης», δηλαδή αιθάνιο που δυο άτομα υδρογόνου του οποίου έχουν υποκατασταθεί από ένα άτομο υδραργύρου («-μερκουρ(α)-»), που σχηματίζει δακτύλιο, όπως δηλώνει το πρόθεμα «επ(ι)-».

Παραγωγή 

Το μερκουριράνιο μπορεί να παραχθεί από 1,2-διαλαιθάνιο, με περισσότερο κατάλληλο το 1,2-διιωδαιθάνιο, με τις ακόλουθες μεθόδους:
1. Με επίδραση αμαγάλματος νατρίου - υδραργύρου σε 1,2-διαλαιθάνιο:
 μερκουριράνιο 
2. Με επίδραση διαλυδραργύρου σε 1,2-δι(αλομαγνησιο)αιθάνιο:
 μερκουριράνιο

Παραπομπές και παρατηρήσεις

Πηγές πληροφόησης 

 Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
 SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
 «Ασκήσεις και προβλήματα Οργανικής Χημείας» Ν. Α. Πετάση 1982
 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991 
 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
 Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
 Διαδικτυακοί τόποι που αναφέρονται στις «Αναφορές και παρατηρήσεις».

Οργανικές ετεροκυκλικές ενώσεις
Οργανομεταλλικές ενώσεις
C2
Ενώσεις υδραργύρου
Ενώσεις με τριμελή δακτύλιο
Κορεσμένες ενώσεις
Γκούτι (ποδοσφαιριστής)

Ο Χοσέ Μαρία Γκουτιέρεθ, γνωστός και ως Γκούτι είναι Ισπανός ποδοσφαιριστής γεννημένος στην Ισπανία και αγωνιζόταν στην Μπεσίκτας προτού αποσυρθεί από την ενεργό δράση.

Καριέρα

Ρεάλ Μαδρίτης 

Ο Γκούτι ξεκίνησε την καριέρα του από τις ακαδημίες της Ρεάλ Μαδρίτης. Τη σεζόν 1994-1995 ο Γκούτι αγωνιζόταν για τη Ρεάλ C΄ σκοράροντας μάλιστα 3 γκολ σε 12 αγώνες. Την επόμενη σεζόν ο Ισπανός μέσος προάχθηκε στη δεύτερη ομάδα. Σκόραρε 11 φορές σε 26 ματς.

Το 1997 ο Γκούτι κατέκτησε 2 τρόπαια με τη πρώτη ομάδα, το πρωτάθλημα Ισπανίας και το Σούπερ Καπ Ισπανίας. Στο πρωτάθλημα πέτυχε ένα γκολ σε 17 παιχνίδια. Την εόμενη σεζόν ο Γκούτι βοήθησε τη Ρεάλ να κατακτήσει το Τσάμπιονς Λιγκ 1997-98 και το Διηπειρωτικό Κύπελλο.

Τη σεζόν 1999-2000 ο Γκούτι έχασε τη θέση του στην εντεκάδα καθώς στην θέση του αγωνιζόταν ο Κλάρενς Ζέεντορφ, ενώ αποβλήθηκε όταν κλώτσησε έναν αντίπαλό του. Κατέκτησε το ΟΥΕΦΑ Τσάμπιονς Λιγκ 1999-00. Συνολικά σκόραρε 6 γκολ σε 28 αγώνες.

Την επόμενη σεζόν, ο Γκούτι αγωνιζόταν σαν επιθετικός λόγω του τραυματισμού του Φερνάντο Μοριέντες. Σκόραρε 14 γκολ και κατέκτησε το πρωτάθλημα και το Σούπερ Καπ.

Μετά την αγορά του Ρονάλντο το 2002 ο Γκούτι επέστρεψε στη μεσαία γραμμή και το σκοράρισμά του έπεσε δραστικά. 3 σεζόν μετά ο Γκούτι δεν σκόραρε σε κανένα ματς με την πρώτη ομάδα, μετά από 7 σεζόν στη βασίλισσα. Το μόνο γκολ που σκόραρε ήταν με την Εθνική Ισπανίας με αντίπαλο το Σαν Μαρίνο. Την επόμενη σεζόν όμως σκόραρε 6 φορές σε 43 ματς.

Μέτα την εκλογή του Ραμόν Καλντερόν ως πρόεδρος του συλλόγου, ο οποίος έφερε τον Κακά από τη ΑΚ Μίλαν, το μέλλον του Γκούτι στη Ρεάλ ήταν αβέβαιο. Είχε επαφές με άλλους συλλόγους και με τη συμπολίτισσα Ατλέτικο Μαδρίτης, αλλά οι επαφές απέβησαν άκαρπες.

Μετά την απόσυρση του Ζινεντίν Ζιντάν από το ποδόσφαιρο, τη σεζόν 2006-2007 ο Γκούτι έγινε βασικός ξανά. Η εξαιρετική τοποθέτησή του στο γήπεδο και οι κρίσιμες πάσες που έδινε, βοήθησαν τη Ρεάλ να κατακτήσει το 30ό πρωτάθλημα στην ιστορία της.

Στις 10 Φεβρουαρίου 2008 ο Γκούτι αγωνίστηκε στο καλύτερό του αγώνα ενάντια στη Ρεάλ Βαγιαδολίδ. Σκόραρε 2 γκολ και έδωσε 3 ασίστ νικώντας τη Βαγιαδολίδ με το εμφατικό 7-0. Τη σεζόν 2009-2010 μετά την ήττα από την Αλκορκόν με 0-4 για αγώνα του Κυπέλλου Ισπανίας, Ο Γκούτι προσέβαλλε τον τότε προπονητή της Ρεάλ, Μανουέλ Πελεγκρίνι, με αποτέλεσμα να αποτελεί ξένο σώμα για το σύλλογο.

Μπεσίκτας 

Στις 26 Ιουλίου 2010 ο Γκούτι υπέγραψε διετές συμβόλαιο με την τούρκικη Μπεσίκτας. Στις 28 Σεπτεμβρίου 2010 βοήθησε την ομάδα να νικήσει τη Γαλατασαράι με ένα γκολ και μία ασίστ στο γήπεδο της Γαλατά. Την επόμενη σεζόν ο Γκούτι δεν υπολογιζόταν από τη Μπεσίκτας και στο τέλος της σεζόν αφέθηκε ελεύθερος. Στις 21 Σεπτεμβρίου 2012 αποσύρθηκε από το ποδόσφαιρο.

Ισπανοί ποδοσφαιριστές
Ποδοσφαιριστές Ρεάλ Μαδρίτης
Ποδοσφαιριστές Μπεσίκτας
Μέσοι ποδοσφαιριστές
Ποδοσφαιριστές Πριμέρα Ντιβιζιόν
Ποδοσφαιριστές Εθνικής Ισπανίας Κ18
Ποδοσφαιριστές Εθνικής Ισπανίας Κ21
Ποδοσφαιριστές Εθνικής Ισπανίας
Ποδοσφαιριστές Ρεάλ Μαδρίτης Καστίγια
Ποδοσφαιριστές Σούπερ Λιγκ Τουρκίας
Παίκτες νικητές ΟΥΕΦΑ Τσάμπιονς Λιγκ
Προπονητές Σεγούντα Ντιβισιόν
Πινακοθήκη της Ακαδημίας (Βενετία)

Η Πινακοθήκη της Ακαδημίας της Βενετίας () είναι μουσειακή πινακοθήκη κυρίως και φιλοξενεί την πιο σημαντική συλλογή βενετσιάνικης ζωγραφικής από τον 14ο έως τον 18ο αιώνα. Στεγάζεται στην Scuola della Carità, επί της νότιας όχθης του Canal Grande, στο αστικό διαμέρισμα (sestiere) του Ντορσοντούρο.

Ιστορικό
Το 1750 ιδρύθηκε η Ακαδημία Καλών Τεχνών της Βενετίας (Accademia di Belle Arti di Venezia), ένα εκπαιδευτικό ίδρυμα που παρείχε μεταξύ άλλων και εξειδίκευση στην αναπαλαίωση έργων τέχνης. Μετά από πολλές περιπέτειες λόγω της πολιτικής κατάστασης στην Ιταλική χερσόνησο,  η Ακαδημία αυτή μεταφέρθηκε στο σημερινό της οίκημα, το οποίο άρχισε να λειτουργεί το 1817. 
Το 1879 η πινακοθήκη (Gallerie) της Ακαδημίας ανεξαρτητοποιήθηκε, και δημιουργήθηκαν έτσι δύο ιδρύματα, η Ακαδημία Καλών Τεχνών και η Πινακοθήκη της Ακαδημίας. Η τελευταία παρέμεινε στην Scuola della Carità, μολονότι το κτίριο φέρει ακόμη την επιγραφή Accademia di Belle Arti.

Σημαντικές συλλογές

Ο αρχικός πυρήνας των συλλογών περιείχε έναν μικρό αριθμό έργων που είχαν δωρίσει οι ίδιοι οι ακαδημαϊκοί και είχαν μεταφερθεί εδώ από την παλιά τους έδρα- κοντά στο Φοντεγκέτο της Φαρίνα- μια σειρά από πίνακες που ανήκαν στη Σκουόλα ντέλα Καριτά και ανέκαθεν φυλάσσονταν στο κτίριο του παλαιού ιδρύματος, και μια συλλογή από γύψινα έργα, που ανήκε στον ηγούμενο Φαρσέτι και που αγοράστηκε από την αυστριακή κυβέρνηση το 1805.

Σημαντικά έργα προστέθηκαν στη συλλογή χάρη στα κληροδοτήματα. Το 1838 ο Τζιρόλαμο Κονταρίνι δώρισε στην Ακαδημία τη σημαντική συλλογή του, που περιείχε εκατόν ογδόντα οκτώ έργα, όπως η Παναγία των δένδρων και οι Αλληγορίες του Τζοβάνι Μπελίνι, καθώς και έξι πίνακες του Πιέτρο Λόνγκι.

Τα σπουδαιότερα από τα έργα της πινακοθήκης παρουσιάζονται στο λήμμα "Κατάλογος έργων της Πινακοθήκης της Ακαδημίας της Βενετίας".

Μουσεία τέχνης στην Ιταλία
Βενετία
Ζήσης Βέρρος

Ο Ζήσης Βέρρος (16 Αυγούστου 1880 - 10 Απριλίου 1985), ήταν σημαντικός Έλληνας Μακεδονομάχος οπλαρχηγός από την Αβδέλλα Γρεβενών.(νόμιζες!!! Get hacked babyyyyy ⚡)

Βιογραφικά στοιχεία 
Ο Ζήσης Βέρρος γεννήθηκε στην Αβδέλλα Γρεβενών. Τελείωσε το σχολείο στη γενέτειρά του και στη συνέχεια φοίτησε έως την 5η τάξη στο περίφημο Γυμνάσιο Τσοτυλίου. Εργάστηκε ως δάσκαλος στην Αβδέλλα την περίοδο 1899 - 1900. Στη συνέχεια ενεπλάκη σε διάφορες αντάρτικες ομάδες Μακεδονομάχων, λειτουργώντας κυρίως ως πράκτορας, πληροφοριοδότης και οδηγός, ενώ συνεργάστηκε και με την ομάδα του Παύλου Μελά. Το 1905 ξεκίνησε η επίσημη ένοπλη δράση του, συνεργαζόμενος με τον Λουκά Κόκκινο, τον καπετάν Μπρούφα, τον Βάρδα και Γρ. Φαληρέα. Λίγο αργότερα συγκρότησε δική του τριανταπενταμελή αυτόνομη ένοπλη ομάδα της οποίας τέθηκε επικεφαλής. Συμμετείχε στη νικηφόρα Μάχη του Όρλιακα επικεφαλής 55 ανδρών, κατά Οθωμανικού στρατιωτικού αποσπάσματος, όπου σκοτώθηκε το πρωτοπαλίκαρό του. Στη συνέχεια με το σώμα του, συμμετείχε στη Μάχη του Εζερετσίου (Πετροπουλακίου) και κατόπιν στην Επιχείρηση του Παλαιοχωρίου (Φούφα) κατά Βουλγάρων κομιτατζήδων. 

Το 1908 με την επανάσταση των Νεοτούρκων εγκαταστάθηκε στην πόλη των Γρεβενών, αλλά λίγο αργότερα αναγκάστηκε να διαφύγει, καθώς το νέο καθεστώς εξαπέλυσε διώξεις κατά των Ελλήνων και διαίτερα αυτών που διακρίθηκαν στο Μακεδονικό Αγώνα. Το 1941 συνελήφθη από τους Γερμανούς ναζιστές και παρέμεινε στη φυλακή για 2 χρόνια. Η οικογένειά του συμμετείχε στην Εθνική Αντίσταση, ο γιος του Κώστας στον ΕΛΑΣ και οι 4 θυγατέρες του στο ΕΑΜ και στην ΕΠΟΝ. Στην περίοδο του εμφυλίου, ο Ζήσης Βέρρος διώχτηκε και φυλακίστηκε για δύο έτη στην Κοζάνη. Τιμήθηκε για τη δράση του από την Ελληνική πολιτεία με Μετάλλινο Έμβλημα του Μακεδονικού Αγώνα και από την Πανελλήνια Συνομοσπονδία Οπλαρχηγών, με τιμητικό Δίπλωμα.

Παραπομπές 

Ιστορία των Γρεβενών
Μακεδονομάχοι
Έλληνες δάσκαλοι
Υπεραιωνόβιοι
Μακεδόνες
Πανεπιστήμιο της Στουτγκάρδης

Το Πανεπιστήμιο της Στουτγκάρδης (γερμανικά: Universität Stuttgart)  βρίσκεται στην ομώνυμη πόλη της Γερμανίας. Ιδρύθηκε το 1829. Στο πανεπιστήμιο οποίο φοιτούν περί τους 24.000 φοιτητές.

Εξωτερικοί σύνδεσμοι 

 Ιστότοπος του Πανεπιστημίου της Στουτγκάρδης

Στουτγκάρδη
Στουτγκάρδη
Αγροτικές Συνεταιριστικές Εκδόσεις

Οι Αγροτικές Συνεταιριστικές Εκδόσεις (γνωστές με το ακρωνύμιο ΑΣΕ) Α.Ε. με έμβλημα ένα χαρταετό, είναι εκδοτική εταιρεία με έδρα τη Θεσσαλονίκη.

Ιστορία

Η εταιρεία ιδρύθηκε το 1946 στη Θεσσαλονίκη. Έχει εκδώσει πολλά βιβλία,
με γνωστότερα αυτά της σειράς Διαβάζω και μαθαίνω, τα οποία έγραψε ο Αμερικανός συγγραφέας Λέοναρντ Σίλεϊ. Αυτή ήταν σειρά 12 μικρών βιβλίων με μορφή  περιοδικού, και χωριζόταν σε 3 ενότητες που η καθεμία περιλάμβανε 4 βιβλία. Ας δούμε αναλυτικά τη λίστα των βιβλίων της σειράς:
Ενότητα 1
01)Η αποδημία
02)Ο άνθρωπος στο Φεγγάρι
03)Τα δελφίνια
04)Πιλότοι δοκιμαστές
Ενότητα 2
05)Ρολόγια
06)Διασχίζοντας τον Ωκεανό
07)Βατραχάνθρωποι
08)Ο καιρός
Ενότητα 3
09)Μηνύματα
10)Σεισμοί και ηφαίστεια
11)Κοιτάζοντας τον Ουρανό
12)Εκπομπές. Αυτή η σειρά εκδόθηκε το 1973.
Επίσης σχεδόν την ίδια εποχή, ξεκίνησε να εκδίδεται και η σειρά Δες πώς γίνεται, που κι αυτή αποτελούνταν από 12 μικρά βιβλία με μορφή  περιοδικού και χωριζόταν σε 2 ενότητες που η καθεμία περιλάμβανε 6 βιβλία. Η λίστα βιβλίων αυτής της σειράς έχει ως εξής:
Ενότητα 1
01)Η γυάλινη κανάτα
02)Το φλιτζάνι και το πιατάκι
03)Το πιρούνι και το μαχαίρι
04)Η σοκολάτα
05)Το πρόγραμμα της τηλεόρασης
06)Ο αυτοκινητόδρομος
Ενότητα 2
07)Το ψωμί
08)Το πλοίο
09)Το αυτοκίνητο
10)Το βιβλίο
11)Το σπίτι
12)Το φόρεμα.
Το 1979 εκδόθηκε μια ακόμα σειρά βιβλίων με τίτλο Εξερευνητής, 
η οποία περιλάμβανε 12 μικρά βιβλία τετράγωνου σχήματος. Η λίστα των βιβλίων αυτής της σειράς έχει ως εξής:
01)Η ζωή στις ακτές
02)Η ζωή στις λίμνες και τα ποτάμια
03)Μουσικά όργανα
04)Οι πρώτοι άνθρωποι
05)Πανοπλίες
06)Προϊστορικά ζώα
07)Πύραυλοι και διαστημικά ταξίδια
08)Τα πρώτα αεροσκάφη
09)Τα αιλουροειδή
10)Το πολεμικά πλοία
11)Φορτηγά, λεωφορεία και τραμ
12)Φωτογραφία και φιλμ.
Σήμερα καμία απ' αυτές τις τρεις σειρές βιβλίων δεν εκδίδεται. Στις 21 Οκτωβρίου 1983, εγκαινιάστηκε και ξεκίνησε να λειτουργεί το παράρτημα της εταιρείας στην Αθήνα.

Εκδοτικοί οίκοι
Πολιτικό Δημοκρατικό Κόμμα (Τσεχία)

Το Πολιτικό Δημοκρατικό Κόμμα (τσεχ. Občanská demokratická strana) είναι τσεχικό συντηρητικό πολιτικό κόμμα. Είναι το μεγαλύτερο συντηρητικό κόμμα της Τσεχίας, ενώ έχει 53 έδρες στην Βουλή των Αντιπροσώπων της Τσεχικής Δημοκρατίας, καθιστώντας το ως το δεύτερο μεγαλύτερο κόμμα του μετά το Τσεχικό Σοσιαλδημοκρατικό Κόμμα. Το κόμμα βρίσκεται στην κυβέρνηση της χώρας μαζί με το ΤΟΠ 09 και τα Δημόσια Θέματα, ενώ ο αρχηγός του Πετρ Νέτσας είναι ο σημερινός πρωθυπουργός της Τσεχίας από τον Ιούνιο του 2010.

Το κόμμα είναι φιλελεύθερο συντηρητικό, υποστηρίζει τον οικονομικό φιλελευθερισμό και είναι ευρωσκεπτικιστικό. Συμμετέχει στους Ευρωπαίους Συντηρητικούς και Μεταρρυθμιστές, ενώ διεθνώς, ανήκει στη Διεθνή Δημοκρατική Ένωση. 

Το κόμμα ιδρύθηκε το 1991 από τον Βάτσλαβ Κλάους από την παράταξη του Πολιτικού Φόρουμ που τασσόταν υπέρ της ελεύθερης αγοράς. Το κόμμα κέρδισε τις εκλογές του 1992 και παρέμεινε στην κυβέρνηση για το μεγαλύτερο μέρος της ιστορίας της Τσεχίας μετά την ανεξαρτησία της. Ο πρώην αρχηγός του Μίρεκ Τοπολάνεκ διετέλεσε πρωθυπουργός της χώρας από το 2006 μέχρι το 2009, ενώ ο τωρινός αρχηγός του Πετρ Νέτσας τον διαδέχτηκε το 2010. Στις εκλογές του 2010, το κόμμα απώλεσε 28 έδρες αλλά παρέμεινε το μεγαλύτερο κόμμα της κεντροδεξιάς και το δεύτερο μεγαλύτερο της χώρας, με τον Νέτσας να γίνεται πρωθυπουργός της χώρας.

Έδρες σε κοινοβούλια

Παραπομπές

Εξωτερικοί σύνδεσμοι
Επίσημη ιστοσελίδα 

Τσέχικα πολιτικά κόμματα
Φιλελεύθερα-Συντηρητικά κόμματα
Ευρωσκεπτικιστικά κόμματα
Τσεχικό Σοσιαλδημοκρατικό Κόμμα

Το Τσεχικό Σοσιαλδημοκρατικό Κόμμα (τσεχ. Česká strana sociálně demokratická) είναι τσεχικό σοσιαλδημοκρατικό πολιτικό κόμμα. 

Το κόμμα ιδρύθηκε το 1878 στην Αυστροουγγρική Αυτοκρατορία αντιπροσωπεύοντας το Βασίλειο της Βοημίας, ενώ με την πτώση της Αυστροουγγρικής Αυτοκρατορίας, συνέβαλε στη δημιουργία της Πρώτης Τσεχοσλοβακικής Αυτοκρατορίας. Το κόμμα τέθηκε εκτός νόμου μαζί με όλα τα υπόλοιπα κόμματα μετά την ανάληψη της εξουσίας από τους κομμουνιστές το 1948. Μετά τη Βελούδινη Επανάσταση, το κόμμα έγινε ένα από τα μεγαλύτερα της χώρας, ενώ το κόμμα κέρδισε τις εκλογές του 1998 με τον Μίλος Ζέμαν. Στις εκλογές του 2002, το κόμμα έγινε και πάλι πρώτη δύναμη και ο αρχηγός του Βλαντιμίρ Σπίντλα έγινε πρωθυπουργός της χώρας. Το κόμμα κέρδισε και τις εκλογές του 2010, δεν κατάφερε να σχηματίσει, όμως, κυβέρνηση και βρισκόταν στην αντιπολίτευση. Μεταξύ 2013 και 2017 υπήρχε πάλιν (ανώτερο) κόμμα του κυβερνητικού συνασπισμού.

Έδρες σε κοινοβούλια

Παραπομπές 

Τσέχικα πολιτικά κόμματα
Σοσιαλδημοκρατικά κόμματα
Συμφωνία για τη Νέα Ελλάδα

Η Συμφωνία για την Νέα Ελλάδα ήταν κεντροαριστερό ελληνικό πολιτικό κόμμα, το οποίο ιδρύθηκε τον Απρίλιο του 2013. Ιδρυτής και πρόεδρος του κόμματος ήταν ο βουλευτής Ανδρέα Λοβέρδο. 

Μετά την επανένταξη του Ανδρέα Λοβέρδου στην Κοινοβουλευτική Ομάδα του ΠΑ.ΣΟ.Κ.,  η Συμφωνία για τη Νέα Ελλάδα αδρανοποιήθηκε και διαλύθηκε.

Ιστορικό
Η Συμφωνία για τη Νέα Ελλάδα ιδρύθηκε στις 15 Απριλίου 2013 από τον βουλευτή Β΄ Αθηνών Ανδρέα Λοβέρδο, ως μετεξέλιξη της Ριζοσπαστικής Κίνησης Σοσιαλδημοκρατικής Συμμαχίας (ΡΙ.Κ.Σ.ΣΥ.), πολιτική κίνηση που είχε ιδρύσει ο ίδιος το Δεκέμβριο του 2012, εξαιτίας της οποίας είχε διαγραφτεί από το ΠΑ.ΣΟ.Κ..

Στο νέο κόμμα εντάχθηκε ο βουλευτής Δράμας Χρήστος Αηδόνης, ο οποίος ανέλαβε και γραμματέας, ο πρώην βουλευτής Άρτας Δημήτρης Τσιρώνης, ο πρώην νομάρχης Πειραιά Γιάννης Μίχας, ο πρώην υφυπουργός Εξωτερικών Δημήτρης Δόλλης και άλλοι.

Στις 21 Νοεμβρίου 2013, οι δύο βουλευτές της Συμφωνίας για τη Νέα Ελλάδα, εντάχθηκαν στην Κοινοβουλευτική Ομάδα «Ανεξάρτητοι Δημοκρατικοί Βουλευτές» την οποία συγκρότησαν οι ανεξάρτητοι βουλευτές της Βουλής των Ελλήνων..

Ενόψει των ευρωεκλογών του 2014, η Συμφωνία για τη Νέα Ελλάδα συμμετείχε στη συγκρότηση της Ελιάς. Στο ψηφοδέλτιο συμμετείχε το στέλεχος του κόμματος Ευθύμης Καρδαράς, χωρίς να εκλεγεί.

Τον Ιούνιο του ίδιου έτους, ο Ανδρέας Λοβέρδος ανέλαβε υπουργός Παιδείας και Θρησκευμάτων, κατόπιν ανασχηματισμού της κυβέρνησης Σαμαρά. Παράλληλα, εντάχθηκε εκ νέου στην Κοινοβουλευτική Ομάδα του ΠΑ.ΣΟ.Κ., δηλώνοντας ότι το κόμμα δεν διαλύεται. Ωστόσο, το κόμμα αδρανοποιήθηκε και δύο μήνες αργότερα διαλύθηκε.

Αποτελέσματα εκλογών

Ευρωπαϊκό Κοινοβούλιο

Παραπομπές

Εξωτερικοί σύνδεσμοι
Επίσημος ιστότοπος

Καταργημένα σοσιαλδημοκρατικά κόμματα στην Ελλάδα
Κομμουνιστικό Κόμμα Βοημίας και Μοραβίας

Το Κομμουνιστικό Κόμμα Βοημίας και Μοραβίας (τσεχ. Komunistická strana Čech a Moravy) είναι τσεχικό κομμουνιστικό πολιτικό κόμμα. Το κόμμα είναι μέλος της Ευρωπαϊκής Ενωτικής Αριστεράς-Βόρειας Πράσινης Αριστεράς στο Ευρωπαϊκό Κοινοβούλιο. Είναι το μόνο πρώην κυρίαρχο κόμμα στην μετα-κομμουνιστική Κεντρική Ευρώπη που δεν έχει αφαιρέσει τον κομμουνιστικό τίτλο από το όνομά του, αν και άλλαξε τις θέσεις του έτσι ώστε να συμβαδίζει με τους νόμους που ψηφίστηκαν μετά από το 1989. Στο παρελθόν, το κόμμα ήταν πολιτικά απομονωμένο και κατηγορούνταν για εξτρεμισμό, πρόσφατα, όμως, έγιναν προσπάθειες προσέγγισης με το Τσεχικό Σοσιαλδημοκρατικό Κόμμα. Μετά τις τοπικές εκλογές του 2012, το κόμμα συμμετείχε στις κυβερνήσεις 10 επαρχιών μαζί με το Τσεχικό Σοσιαλδημοκρατικό Κόμμα, ενώ παρέχει κοινοβουλευτική στήριξη στη κυβέρνηση του Αντρέι Μπάμπις. Η νεολαία του κόμματος τέθηκε εκτός νόμου από το 2006 μέχρι το 2010 και έχουν εκφραστεί απόψεις από άλλα κόμματα έτσι ώστε να τεθεί το Κομμουνιστικό Κόμμα Βοημίας και Μοραβίας εκτός νόμου.

Έδρες σε κοινοβούλια

Παραπομπές

Εξωτερικοί σύνδεσμοι
 

Βοημιας και Μοραβιας
Αντικαπιταλιστικά κόμματα
Philosophiæ Naturalis Principia Mathematica

Η Philosophiæ Naturalis Principia Mathematica (Φυσική Φιλοσοφία με Μαθηματικές Αρχές) είναι τριλογία γραμμένη από τον Ισαάκ Νεύτωνα και δημοσιευμένη στις 5 Ιουλίου του 1687  στα λατινικά, και το 1729 στα αγγλικά.

Περιεχόμενο

Αυτό το τριών βιβλίων κείμενο αποτέλεσε μία σειρά βιβλίων που περιέγραφαν τη φυσική και τα μαθηματικά. Ανέφερε επίσης πολλούς από τους νόμους κίνησης του Νεύτωνα και παρατηρήσεις πάνω στη βαρύτητα.

Εδιτιονσ
 Philosophiae naturalis principia mathematica, auctore Is. Newton, Londini, iussu Societatis Regiae ac typis Josephi Streater, anno MDCLXXXVII (πρώτη έκδοση)
 Philosophiae naturalis principia mathematica, auctore Isaaco Newtono, Cantabrigiae, MDCCXIII (δεύτερη έκδοση)
 Philosophiae naturalis principia mathematica, auctore Isaaco Newtono, Editio tertia aucta & emendata, Londini, apud Guil. & Ioh. Innys, MDCCXXVI (τρίτη και τερματική έκδοση)

Παραπομπές

Εκδόσεις
https://archive.org @ https://openlibrary.org/ 
έκδοση τηλεομοιοτυπίας από το Πανεπιστήμιο Κομπλουτένσε της Μαδρίτης 

 

Βιβλία μαθηματικών
Βιβλία φυσικής
Φυσική φιλοσοφία
Τελεολογία

Η Τελεολογία είναι μία φιλοσοφική ιδέα ότι τα πράγματα έχουν σκοπούς ή αιτίες. Είναι η "άποψη ότι οι εξελίξεις οφείλονται στο σκοπό ή το σχεδιασμό ο οποίος εξυπηρετείται από αυτές".

Ένα παράδειγμα θα ήταν η άποψη του Αριστοτέλη για τη φύση, που υιοθετήθηκε αργότερα από την Καθολική Εκκλησία.  Η λέξη "τελεολογικός" προέρχεται από την Αρχαία Ελληνική τέλος, η οποία σημαίνει "πέρας" η "σκοπός". Ένα απλούστερο παράδειγμα θα ήταν ένα εργαλείο όπως το ρολόι, το οποίο είναι σχεδιασμένο από τον άνθρωπο να λέει την ώρα.

Το αν ή όχι μία οντότητα (άνθρωπος ή θεός) χρειάζεται να προκαλέσει τελεολογία για να συμβεί αυτό είναι ένα από τα πιο σημαντικά ζητήματα. Όλες οι κουλτούρες που ξέρουμε έχουν ιστορίες δημιουργίας στις θρησκείες τους. Ωστόσο, μεγάλο μέρος της επιστήμης λειτουργεί με βάση την αρχή ότι ο φυσικός κόσμος είναι αυτο-οργανωμένος. Αυτό ισχύει ιδιαίτερα για την αστρονομία και τη βιολογία, οι οποίες κάποτε εξηγήθηκαν ως η δράση μίας θεότητας, και τώρα θεωρούνται φυσικές και αυτόματα αυτο-οργανωμένες. Η Κυβερνητική είναι η βασική επιστήμη της αυτο-οργάνωσης συστημάτων.

Το γενικό θέμα του κατά πόσον η αρχική έννοια της τελεολογίας ισχύει και για το φυσικό κόσμο εξακολουθεί να αποτελεί αντικείμενο διαμάχης μεταξύ θρησκείας και επιστήμης.

Δείτε επίσης
Τελεολογικό επιχείρημα

Παραπομπές

Εξωτερικοί σύνδεσμοι 

Ηθικές θεωρίες
Μεταφυσικές θεωρίες
Ιστοριογραφία
Αιτιότητα
Λουάν-Κουιζώ ΦΚ

Η Κλαμπ Σπορτίφ Λουάν-Κουισό (γαλ.:Club sportif Louhans-Cuiseaux) είναι μια γαλλική ποδοσφαιρική ομάδα.

Ιστορία
Ιδρύθηκε το 1970 μετά την ένωση των "Κλαμπ Σπορτίφ Λουαννέ" (ιδρυμένη το 1916) και "Κλαμπ ντε Κουισό" (ιδρυμένη το 1930), με έδρα τα χωριά Λουάν και Κουισό. Η ομάδα αυτό τον καιρό αγωνίζεται στο Σαμπιονά Νασιονάλ (3η κατηγορία), και παίζει τα εντός έδρας παιχνίδια της στο Σταντ ντυ Μπραμ.

Στις 13 Ιουνίου του 2006, ο διεθνής με την εθνική ομάδα ποδοσφαίρου του Τόγκο μέσος Αλεξί Ρομαό έμεινε στην ιστορία όταν έγινε ο πρώτος παίκτης της Λουάν-Κουισό που αγωνίστηκε σε Παγκόσμιο Κύπελλο και συγκεκριμένα στην τελική φάση του 2006 στα γήπεδα της Γερμανίας, στο πρώτο παιχνίδι του Τόγκο απέναντι στην Νότια Κορέα στην Κομμερζμπανκ Αρίνα της Φρανκφούρτης.

Επιδόσεις ανά σεζόν

Πρώην Παίκτες

Έκθεση Φωτογραφιών

Εξωτερικοί Σύνδεσμοι
Φόρουμ Λουάν-Κουισό 71
Επίσημο Σάιτ Οπαδών 

Ιδρύσεις αθλητικών συλλόγων το 1970
Ιδρύσεις ποδοσφαιρικών ομάδων το 1970
Περικλής Ροδάκης

Ο Περικλής Ροδάκης (1923- 14 Απριλίου 2013) ήταν Έλληνας συγγραφέας και αγωνιστής της Αριστεράς.

Βιογραφία 
Γεννήθηκε στη Λυκούργια Καλαβρύτων. Την περίοδο της Κατοχής συμμετείχε στην Εθνική Αντίσταση. Υπέστη διώξεις μετά την Απελευθέρωση, φυλακίστηκε και το 1947 καταδικάστηκε σε θάνατο. Το 1952 αποφυλακίστηκε βάσει του νόμου 2058, αμέσως δε τον πήραν στρατιώτη και τον έστειλαν στη Μακρόνησο, όπου παρέμεινε μέχρι τον Δεκέμβριο του 1953, οπότε του δόθηκε κίτρινο απολυτήριο.

Εν συνεχεία εγκαταστάθηκε στην Αθήνα, όπου μετά από σύντομο χρονικό διάστημα συνελήφθη μαζί με άλλα στελέχη του ΚΚΕ όπως οι Χ. Φλωράκης, Κώστας Λουλές, Λεωνίδας Τζεφρώνης και με την κατηγορία της κατασκοπείας.

Στις 17 Ιουλίου 1955, μαζί με 27 συγκρατουμένους του κατάφερε να αποδράσει από τη φυλακή των Βούρλων. Τέσσερις μήνες μετά τον συνέλαβαν. Το 1960 δικάστηκε και αθωώθηκε από το στρατοδικείο. Παρέμεινε ωστόσο φυλακισμένος επί μια ακόμη διετία, επειδή είχε δραπετεύσει. Αποφυλακίστηκε στις αρχές του 1962. Όταν η χούντα κατέλαβε την εξουσία, ο Ροδάκης υπέστη και πάλι διώξεις. Τον έπιασαν κι έμεινε φυλακισμένος μέχρι την 28η Αυγούστου 1973. Συνελήφθη ξανά στα γεγονότα του Πολυτεχνείου, οπότε φυλακίστηκε για σύντομο χρονικό διάστημα.

Πέθανε στην Αθήνα σε ηλικία 90 ετών τον Απρίλιο του 2013.

Βιβλία που έχει γράψει
«Οι Προέλληνες»
«Νίκος Ζαχαριάδης»
«Η Ιστορία της Ελλάδας 20ός αιώνας 1900-1922»
«Η Ιστορία της Ελλάδας 20ός αιώνας 1923-1942»
«Καλάβρυτα 1941-44»
«Μιθριδάτης Στ΄ ο Ευπάτωρ βασιλεύς του Πόντου»
«Δεκέμβρης 1944»
«Κλεομένης Γ΄ της Σπάρτης η μεγάλη κοινωνική επανάσταση»
«Δημοσιογραφία»
«Τα Καβείρια Μυστήρια»
«Τα Μυστήρια της Μέσης Ανατολής / Ο Θνήσκων Θεός»  [ παρέχεται ολόκληρο σε σύνδεσμο που ακολουθεί ] 
«Κλέφτες και Αρματολοί: η ιστορικοκοινωνική διαμόρφωση του ελλαδικού χώρου στα χρόνια της Τουρκοκρατίας»
«Το ξένο κεφάλαιο στην Ελλάδα: Πλαίσια και συνέπειες της υποτέλειας»
«Η ιστορία του Πόντου: από την τουρκική κατάκτηση ως την γενοκτονία και τον ξεριζωμό»
«Η ιστορία του Πόντου: από τα μυθικά χρόνια ως την τουρκική κατάκτηση»

Άναστρη νύχτα
Επίσης έχει παρουσιάσει πλούσιο μεταφραστικό έργο.

Δείτε επίσης
 Τα Μυστήρια της Μέσης Ανατολής / Ο Θνήσκων Θεός Ολόκληρο το εντυπωσιακό βιβλίο για την μακριά σειρά των θεών που πεθαίνουν και ανασταίνονται, από τον Ταμμούζ ως τον Χριστό. Οι φανταχτεροί μύθοι και οι τελετουργίες Μύησης των αρχαίων. Στα ελληνικά και τα αγγλικά (με μεταβλητό φόντο για ευκολότερη ανάγνωση)
Αποδράσεις κομμουνιστών

Πηγές
Biblionet.gr, βιογραφικό του Ροδάκη.
Πέθανε ο Περικλής Ροδάκης  ιστότοπος της εφημερίδας Αυγή, 19/4/2013, ανάκτηση 8-7-2013.

Έλληνες Αντιστασιακοί
Έλληνες κομμουνιστές
Έλληνες συγγραφείς
Μακρανία

Η Μακρανία (Βαλούχι: مکران,  [mæk'rɑːn]) είναι η ημιέρημος παράκτια λωρίδα στα νότια της Σινδικής και του Μπαλουχιστάν, στο Πακιστάν και το Ιράν, κατά μήκος της ακτής της Αραβικής Θάλασσας και του Κόλπου του Ομάν. Το όνομα Μακρανία προέρχεται από τη Μάκα, μια παλαιότερη και μεγαλύτερη σε έκταση σατραπεία της περσικής αυτοκρατορίας των Αχαιμενιδών.

Η Μάκα ήταν σημαντική ανατολική σατραπεία του Κύρου Β΄, ιδρυτή της Αυτοκρατορίας των Αχαιμενιδών. Τα εδάφη της περιελάμβαναν το σημερινό Μπαχρέιν, Κατάρ, και τα Ηνωμένα Αραβικά Εμιράτα, συν το βόρειο μισό του Ομάν καθώς και το Βαλουχιστάν και την επαρχία Σινδική του Πακιστάν. Ο Κύρος Β΄ ένωσε αρκετές αρχαίες ιρανικές φυλές για να σχηματίσει την αυτοκρατορία του.

Η λέξη Μάκα αργότερα έγινε Μακρανία καθώς είναι κοινό στις στενά σχετιζόμενες μεταξύ τους γλώσσες "Αβεστάν" και "Αρχαία Περσική" να χρησιμοποιούν το "αν" (-an) και "ραν" (-ran) στην κατάληξη του πληθυντικού αριθμού. Οι Βαβυλώνιοι επίσης είχαν κάνει ταξίδια χρησιμοποιώντας τη Μάκα για να επικοινωνούν με την Ινδία. Μετά το θάνατο του Κύρου Β΄, ο Δαρείος Α΄ τον διαδέχθηκε στο θρόνο. Σύμφωνα με τον Έλληνα ιστορικό Ηρόδοτο, ο Δαρείος ήθελε να ξέρει περισσότερα για την Ασία. Επιθυμούσε δε σφόδρα να μάθει πού εκβάλλει ο Ινδός στη θάλασσα. Αφού οδήγησε προσωπικά τις επίλεκτες δυνάμεις του, των οποίων οι τάξεις περιορίζοντο σε Πέρσες, Μήδους και Ελαμίτες, για να πολεμήσει τους εισβαλόντες Σκύθες, οδήγησε άλλη μία κατακτητική εκστρατεία προς τη Νότια Ασία, όπου και κατέκτησε τη Σινδική το 519 π.Χ. και την ενσωμάτωσε ως 20η σατραπεία, κάνοντας χρήση του ωκεανού εκεί.

Μετά την πτώση της δυναστείας των Αχαιμενιδών, ο Μέγας Αλέξανδρος χρησιμοποίησε επίσης τη Μάκα κατά τη διάρκεια της κατάκτησης της Ασίας και προήλασε μέσα από μια άνυδρη έρημο στη Μακρανία όπου απώλεσε σημαντικό αριθμό των στρατιωτών του, αλλά δε συνάντησε καμία δύναμη των Βαλούχων εκτός από κάποιους κατοίκους στην παράκτια ζώνη. Η τραχύς έρημος στην περιοχή συχνά θεωρείται λανθασμένα ως ολόκληρη η περιοχή της Μακρανίας. Ο Ηρόδοτος σε αρκετές περιπτώσεις σημειώνει τη συνεισφορά των "Μυκιανών" (κατοίκων της Μακρανίας) που κατοικούν στο ανατολικό τμήμα της αυτοκρατορίας των Αχαιμενιδών. Αναφέρονται ως "άντρες από τη Μάκα" στις διάσημες επιγραφές daiva των Αχαιμενιδών.

Γεωγραφία του Ιράν
Γεωγραφία του Πακιστάν
Σατραπείες της Περσικής Αυτοκρατορίας
Λίμνη Σκόδρας

Η λίμνη Σκόδρα (άλλη ονομασία: Σκούταρι, αλβανικά: Liqeni i Shkodrës, προφ. λιτσένι ι Σκόντρες, σερβικά: Скадарско језеро, Skadarsko jezero, προφ. Σκαντάρκο ιέζερο) είναι η μεγαλύτερη λίμνη της Βαλκανικής χερσονήσου η οποία βρίσκεται στα σύνορα του Μαυροβουνίου και της Αλβανίας. Βρίσκεται στο νοτιοδυτικό τμήμα της χερσονήσου, σε μικρή απόσταση από την ανατολική ακτή της Αδριατικής Θάλασσας, με το μεγαλύτερο τμήμα της να ανήκει στο Μαυροβούνιο. Την ονομασία της πήρε από την πόλη Σκόδρα της βορειοδυτικής Αλβανίας, ενώ η παλαιότερη και σήμερα σπανιότερη ονομασία της είναι Σκούταρι, που αποτελούσε ονομασία της πόλης και της λίμνης κατά την αρχαιότητα.

Γεωγραφία 
Το μεγαλύτερο μέρος της ανήκει σήμερα στο Μαυροβούνιο. Το υψόμετρο της επιφανείας της λίμνης είναι 6 μέτρα ενώ το μέγιστο βάθος της είναι 44 μέτρα. Η λίμνη έχει ελάχιστη και μέγιστη χωρητικότητα υδάτων 370 και 530 τετραγωνικά χιλιόμετρα αντίστοιχα. Γεωμορφολογικά πρόκειται λίμνη που δημιουργήθηκε με καρστική διάβρωση του εδάφους. Τροφοδοτείται με επιφανειακά ύδατα από τον ποταμό Μόρατσα του Μαυροβουνίου και οι εκροές της λίμνης καταλήγουν στον ποταμό Μπογιάνα που αποτελεί το φυσικό διεθνές σύνορο των δύο βαλκανικών κρατών. Υπάρχουν επίσης υπόγειες πηγές νερού στον πυθμένα της λίμνης. Στην έκτασή της υπάρχουν και αρκετές μικρές νησίδες, όπως η νησίδα Μπέτσκα (σερβικά: Бешка, Beška) στην οποία υπάρχουν δύο εκκλησίες, και η νησίδα Γκρεμόζουρ (σερβικά: Грможур, Grmožur) στην οποία υπάρχει ένα παλαιό φρούριο που χρησιμοποιήθηκε παροδικά ως φυλακή. 

Η μαυροβουνιακή πλευρά της λίμνης, έχει χαρακτηριστεί με ενέργειες της τότε Σοσιαλιστικής Ομοσπονδιακής Δημοκρατίας της Γιουγκοσλαβίας ως «εθνικό πάρκο» το 1983. Αργότερα η Αλβανία χαρακτήρισε την αλβανική πλευρά ως περιοχή «διαχείρισης αποθεμάτων φυσικών πόρων» και το 1996 την ενέταξε ως «υγροβιότοπο διεθνούς σημασίας» όπως προέβλεπε η Σύμβαση Ραμσάρ.

Πανίδα 
Η λίμνη αποτελεί σημαντικό υγροβιότοπο αγρίων πτηνών της Ευρώπης, με 270 περίπου είδη πτηνών μεταξύ των οποίων και αργυροπελεκάνοι. Αποτελεί δημοφιλή τόπο παρατήρησης πτηνών. Στις όχθες της φωλιάζουν γλάροι και ερωδιοί. Τα ύδατά της θεωρούνται πλούσια σε ιχθυοπαραγωγή, ιδιαίτερα καβουριών, σίρκων και χελιών, ενώ φιλοξενούνται 34 είδη ψαριών, από τα οποία 7 είναι ενδημικά.

Φωτογραφίες

Παραπομπές

Δείτε επίσης
Κατάλογος λιμνών της Αλβανίας

Εξωτερικοί σύνδεσμοι 
 

Σκοδρα
Σκοδρα
Γεώργιος Πωπ

Ο Γεώργιος Πωπ (1872 – 1946) ήταν Έλληνας δημοσιογράφος, πολιτικός και νομικός.

Βιογραφικά στοιχεία  

Γεννήθηκε στη Σάμο και ήταν γιος του Κωνσταντίνου Πωπ. Μητέρα του ήταν η Πηνελόπη Μπουρέκα, κόρη ψαριανού πλοιοκτήτη και εξαδέλφη του Κ. Κανάρη. Ο Γεώργιος Πωπ, που καταγόταν από ισχυρή οικογένεια εμπόρων στην Τρανσυλβανία και στη Βιέννη, ήταν εγγονός του Ζηνοβίου Πωπ  (Zenobius Constantin Βaron  von Popp-Böhmstetten (1785 - 1866), τραπεζίτη, επιχειρηματία, εμπόρου και λογίου στη Βιέννη, καθώς και δισέγγονος του Χατζή Κωσταντίνου Πωπ, ιδρυτή του ομώνυμου σημαντικού εμπορικού οίκου στην Τρανσυλβανία. Ακολούθησε νομικές σπουδές, αλλά επιδόθηκε περισσότερο στη δημοσιογραφία. Άρχισε να εργάζεται στον αθηναϊκό Τύπο και σύντομα έγινε αρχισυντάκτης των εφημερίδων "Καιροί" και "Ακρόπολις" και συνεργάστηκε με την εφημερίδα "Άστυ". Το 1902 εξέδωσε την εφημερίδα "Αθήναι" σε μεγάλο σχήμα με τιμή 10 λεπτών. Ήταν παντρεμένος με την Χριστίνα Δημητρίου Κορομηλά με την οποία απέκτησε τρία παιδιά, τον Κωνσταντίνο, την Ευφροσύνη και τον Αλέξανδρο.

Έγραψε ποιήματα με σατιρικό ύφος, χρονογραφήματα και θεατρικά έργα. Πέθανε στην Αθήνα και το όνομά του φέρουν οδοί. Το αρχείο του δωρήθηκε από τους απογόνους του στην ΕΣΗΕΑ.

Πολιτική καριέρα 
Ο Πωπ κατήλθε στον πολιτικό στίβο στις αρχές του 20ού αιώνα και αρχικά πολιτεύτηκε με το βενιζελικό κόμμα. Αργότερα (μετά το 1910) συντάχθηκε με τους αντιβενιζελικούς. Κέρδισε πέντε εκλογικές αναμετρήσεις στην περιφέρεια των Νέων Ψαρών. Χρημάτισε επίσης υπουργός Παιδείας και Θρησκευμάτων στην κυβέρνηση του δικτάτορα Θεόδωρου Πάγκαλου και του Αθ. Ευταξία από τις 19 Ιουλίου έως τις 22 Αυγούστου 1926.

Μετά την πτώση της κυβέρνησης ασχολήθηκε με τη δικηγορία.

Εξωτερικοί σύνδεσμοι 
Πανδέκτης

Παραπομπές 

Έλληνες υπουργοί Εθνικής Παιδείας και Θρησκευμάτων
Βουλευτές Νέων Ψαρών
Κανάλα Κύθνου

Η Κανάλα είναι παραθαλάσσιος οικισμός στην Κύθνο των Κυκλάδων. Σύμφωνα με την απογραφή του 2011, ο πληθυσμός της ανέρχεται στους 24 κατοίκους.

Γενικά στοιχεία 
Η Κανάλα βρίσκεται στη νοτιοανατολική πλευρά του νησιού. Απέχει 12 χιλιόμετρα από το λιμάνι του Μέριχα, 10 χλμ από τη Χώρα και 5 χλμ από τη Δρυοπίδα. Είναι κτισμένη πάνω σε ακρωτήριο, ανάμεσα στις διαδοχικές παραλίες Αντώνηδες,  Αμμουδάκι και Μεγάλη Άμμος και διαθέτει το μοναδικό πευκόδασος του νησιού. Το όνομά της οφείλεται στην εικόνα και την ομώνυμη εκκλησία της Παναγίας Κανάλας. 

Ως οικισμός καταγράφεται για πρώτη φορά στην απογραφή του 1961 με έξι κατοίκους. Διοικητικά υπαγόταν μέχρι το 1997 στην κοινότητα Δρυοπίδος, ενώ έκτοτε ανήκει στον δήμο Κύθνου.

Η Παναγία Κανάλα 

Ο σημερινός ναός της Παναγιάς Κανάλας κτίστηκε το 1869 στη θέση παλαιότερου. Αποτελεί χώρο θρησκευτικού προσκυνήματος, καθώς εκεί φυλάσσεται η ομώνυμη εικόνα της Παναγίας, η οποία τιμάται από την Ορθόδοξη Εκκλησία ως θαυματουργή. Σύμφωνα με την παράδοση βρέθηκε από ντόπιους ψαράδες στο στενό (κανάλι) ανάμεσα στην Κύθνο και τη Σέριφο, ενώ αναφέρεται ως έργο του αγιογράφου Εμμανουήλ Σκορδίλη.

Κάθε Δεκαπενταύγουστο στον οικισμό πραγματοποιούνται εορτασμοί που περιλαμβάνουν περιφορά της εικόνας, αναπαράσταση της εύρεσής της και μεγάλο πανηγύρι. Πανηγύρι διεξάγεται και στις 8 Σεπτεμβρίου.

Απογραφές πληθυσμού

Παραπομπές 

Χωριά της Κύθνου